CELEX: 52015DP0296
Language: lv
Date: 2015-09-09 00:00:00
Title: Eiropas Parlamenta 2015. gada 9. septembra lēmums par sēdes pārtraukšanu vai slēgšanu (Eiropas Parlamenta Reglamenta 191. panta interpretācija) (2015/2153(REG)).

22.9.2017   
            
            
               LV
            
            
               Eiropas Savienības Oficiālais Vēstnesis
            
            
               C 316/273
            
         P8_TA(2015)0296
   Sēdes pārtraukšana vai slēgšana (Reglamenta 191. panta interpretācija)
   Eiropas Parlamenta 2015. gada 9. septembra lēmums par sēdes pārtraukšanu vai slēgšanu (Eiropas Parlamenta Reglamenta 191. panta interpretācija) (2015/2153(REG)).
   (2017/C 316/32)
   
      Eiropas Parlaments,
   
   
               —
            
            
               ņemot vērā Konstitucionālo lietu komitejas priekšsēdētājas 2015. gada 4. septembra vēstuli,
            
         
               —
            
            
               ņemot vērā Reglamenta 226. pantu,
            
         
            
               1.
            
            
               nolemj piemērot šādu 191. panta interpretāciju:
               “Ja tiek iesniegts pieprasījums pārtraukt vai slēgt sēdi, balsošanas procedūra par šādu pieprasījumu ir jāsāk bez nepamatotas kavēšanās. Par balsošanu plenārsēdē būtu jāpaziņo parastajā veidā, un atbilstīgi pastāvošajai praksei būtu jānodrošina, lai deputātiem nokļūšanai plenārsēžu zālē būtu pietiekami daudz laika.
               Pēc analoģijas ar Reglamenta 152. panta 2. punkta otro daļu, ja šāds pieprasījums ir noraidīts, līdzīgu pieprasījumu no jauna tajā pašā dienā iesniegt nevar. Atbilstīgi 22. panta 1. punkta komentāram Parlamenta priekšsēdētājam ir tiesības pārtraukt saskaņā ar minēto pantu iesniegto pieprasījumu pārmērīgu izmantošanu.”
            
         
            
               2.
            
            
               uzdod priekšsēdētajam informatīvos nolūkos nosūtīt šo lēmumu Padomei un Komisijai.